Olav Nils Sunde

Olav Nils Sunde (født 1952) er en norsk skipsreder og investor. Sunde er hovedaksjonær i Color Group ASA og Sport Holding gjennom investeringsselskapet O.N. Sunde.

Sunde ble født inn i en rederfamilie i Ålesund. Involveringen i familieselskapet Brødr. Sunde AS startet hans karriere. Selskapet så dagens lys i 1917 i Ålesund. Brødr. Sunde AS eies og drives av broren Karl Johan Sunde og hans familie siden 1988.

 Color Line og Color Air 
I 1998 tok han kontroll over Color Group ASA og etablerte samme år flyselskapet Color Air. Rundt ett år etter etableringen, ble Color Air slått konkurs, ettersom flyselskapet ikke klarte å holde følge med de store konkurrentene SAS og Braathens SAFE, og Sunde skal ha hatt store personlige tap i forbindelse med denne konkursen.  Trass konkursen, ble flyselskapet regnet som Norges første lavprisflyselskap, og skal senere ha gitt inspirasjon til lavprisselskapet  Norwegian.

 Sport og livsstil 
I 2006 ble det kjent at investeringsselskapet til Sunde, O.N. Sunde, var interessert i å kjøpe Gresvigkonsernet, noe det gjorde kort tid etter.

I 2007 ble han rangert av Kapital med en formue på 7,8 milliarder kronerKapital 400 Rikeste    – Hegnar Online (opp fra 7,1 mrd året før), noe som gjør ham til en av Norges rikeste personer. De største verdiene ligger i Color Line, selv om han  er involvert i sportsindustrien gjennom Sport Holding, blant annet sammen med investoren Bjørn Rune Gjelsten.

Sunde disponerer privat et fly av typen Challenger 604, operert av Sundt Air (registrering: LN-SUN)Sundt Air - Challenger 604 og bor med sin familie ved Holmenkollen i en villa han kjøpte i 1994.Her er Norges flotteste hjem - Se & Hør, publisert 11. februar 2008 Han ble også omtalt for sitt kjøp av en av Norges dyreste fritidseiendommer i 2007, som han betalte nærmere 28 millioner kroner for.Sunde kjøper årets dyreste hytte - E24, publisert 09.06.2007

 Se også 
 Color Group ASA
 O.N. Sunde
 Gresvig

 Referanser 

Kategori:Norske skipsredere
Kategori:Norske investorer
Kategori:Artikler i sjøfart-prosjektet